Անդրեյ Աբրիկոսով

Անդրեյ Լվովիչ Աբրիկոսով (, ), խորհրդային և ռուսական թատրոնի ու կինոյի դերասան։ Ստալինի 1-ին աստիճանի մրցանակի դափնեկիր։ ԽՍՀՄ ժողովրդական արտիստ (1968)։

Կենսագրություն 
Անդրեյ Աբրիկոսովը ծնվել է 1906 թվականի նոյեմբերի 1-ին (այլ տվյալներով՝ նոյեմբերի 14-ին) Սիմֆերոպոլում գյուղատնտեսի ընտանիքում։

Վաղ տարիքում, որը համընկել է Քաղաքացիական պատերազմի տարիների հետ, շատ է թափառել Ռուսաստանի հարավով։

1924 թվականին ավարտել է Տուլայի Հոկտեմբերյան հեղափոխության ժամանակ զոհված կոմունարների հիշատակին նվիրված դպրոցը։ 1924-1925 թվականներին Նովոռոսիյսկի մոտ գտնվող Շիրոկայա Բալկա գյուղում աշխատել է որպես խաղողի մաքրման սևագործ բանվոր։ 1925 թվականին տեղափոխվել է Մոսկվա, որտեղ աշխատանքի է տեղափոխվել «Ստրոյ ռադիո» արտելում։ Մայրաքաղաքում ընդունվել է Ալեքսանդրա Խոխլովայի կինեմատոգրաֆիական ստուդիա, սակայն շուտով թողել է այն և սկսել պարապել Կոնստանտին Ստանիսլավսկու քրոջ՝ Զինաիդա Սոկոլովայի մոտ։

1926-1929 թվականներին աշխատել է Փոքր թատրոնի թատրոն-ստուդիայում (1932 թվականից՝ Նոր թատրոն)։ Սակայն սկսնակ դերասանին դերեր չէին վստահում։ 1929 թվականին դերասանին, որը թատրոնում ոչ մի դեր չէր խաղացել, հաստատում են Գրիգորի Մելեխովի դերում «Խաղաղ Դոն» համր ֆիլմում։ 1931 թվականին այս ֆիլմի էկրան բարձրանալուց հետո դերասանը հանրաճանաչ դարձավ։ 1929-1930 թվականներին աշխատել է «Սոյուզկինո» կինոստուդիայում (ներկայումս՝ «Մոսֆիլմ»)։

1930-1931 թվականներին աշխատել է Աշխատավորական շարժական թատրոնում, 1931-1937 թվականներին՝ Ռեալիստական թատրոնում, 1937-1938 թվականներին՝ Կամերային թատրոնում (բոլորն էլ Մոսկվայում)։

1938 թվականից Մոսկվայի Ե․ Վախթանգովի անվան թատրոնի դերասան, որտեղ խաղացել է մինչև կյանքի վերջ։ 1953-1959 թվականներին եղել է թատրոնի տնօրենը։

Խաղալով զուսպ և լակոնիկ՝ ունեցել է հզորագույն խառնվածք և իր լավագույն դերերում հասել իսկական բարձունքների։

ԽՍՀՄ կինեմատոգրաֆիստների միության անդամ։ 1950 թվականից՝ ԽՄԿԿ անդամ։

Անդրեյ Աբրիկոսովը մահացել է 1973 թվականի հոկտեմբերի 20-ին (այլ տվյալներով՝ հոկտեմբերի 19-ին կամ 21-ին) Մոսկվայում։ Թաղված է Նովոդևիչյան գերեզմանատանը (հողակտոր № 7)։

Ընտանիք 
 Անդրեյ Աբրիկոսովը սերում էր ռուս վաճառականների, հասարակական գործիչների, բարերարների, գիտնականների ընտանիքից։
 Որդին՝ Գրիգորի Աբրիկոսովը (1932֊1993), թատրոնի և կինոյի դերասան է, ՌԽՖՍՀ ժողովրդական արտիստ (1984)։

Մրցանակներ և պարգևներ 
 ՌԽՖՍՀ վաստակավոր արտիստ (1946)
 ՌԽՖՍՀ ժողովրդական արտիստ (1952)
 ԽՍՀՄ ժողովրդական արտիստ (1968)
 Ստալինի 1-ին աստիճանի մրցանակ (1941)՝ «Ալեքսանդր Նևսկի» ֆիլմում խաղացած Գավրիլա Ալեքսիչի դերի համար (1938)
 Աշխատանքային կարմիր դրոշի 2 շքանշան (փետրվարի 1, 1939, 1946)
 Մեդալ «1941-1945 թվականների Հայրենական մեծ պատերազմի ժամանակ կատարած անձնվեր աշխատանքի համար» (1946)
 Մեդալ «Մոսկվայի 800-ամյակի հիշատակին» (1948)
 Մեդալ «Անձնվեր աշխատանքի համար։ Վլադիմիր Լենինի ծննդյան 100-ամյակի կապակցությամբ» (1970)

Դերերը թատրոնում

Ռեալական թատրոն

Ե․ Վախթանգովի անվան թատրոն

Բորիսոգլեբսկի Ն․ Չեռնիշևսկու անվան դրամատիկական թատրոն

Ֆիլմագրություն

Հեռուստաներկայացումներ

Հնչյունավորում

Մասնակցություն ֆիլմերում

Ծանոթագրություններ 

Ռուս դերասաններ
Խորհրդային դերասաններ
Աշխատանքային կարմիր դրոշի շքանշանի ասպետներ
ԽՍՀՄ ժողովրդական արտիստներ
ՌԽՖՍՀ ժողովրդական արտիստներ
ՌԽՖՍՀ վաստակավոր արտիստներ
Ստալինյան մրցանակի դափնեկիրներ
Աբրիկոսովներ
Ե․ Վախթանգովի անվան թատրոնի անձինք
ԽՍՀՄ կինեմատոգրաֆիստների միության անդամներ
ԽՄԿԿ անդամներ
Սոցիալիստական ռեալիզմ
Նովոդևիչյան գերեզմանատանը թաղվածներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ